2022 महिला क्रिकेट विश्व कप
2022 आईसीसी महिला क्रिकेट विश्व कप महिला क्रिकेट विश्व कप का बारहवां संस्करण हैं और मार्च और अप्रैल 2022 के बीच न्यूजीलैंड में आयोजित किया जा रहा है। यह मूल रूप से 6 फरवरी से 7 मार्च 2021 के लिए निर्धारित किया गया था, लेकिन कोविड-19 महामारी के कारण एक वर्ष के लिए स्थगित कर दिया गया था। 15 दिसंबर 2020 को, आईसीसी ने पुष्टि की कि टूर्नामेंट 4 मार्च से 3 अप्रैल 2022 तक होगा। न्यूजीलैंड को मेजबानी के किये स्वचालित रूप से चुना गया था। मूल रूप से, यह घोषणा की गई थी कि तीन और टीमें, 2017-20 आईसीसी महिला चैम्पियनशिप से क्वालीफाई करेंगी, लेकिन 2018 में इसे चार टीमों और मेज़बान टीम में बदल दिया गया। दस टीमों के क्वालीफायर की शीर्ष तीन टीमें महिला विश्व कप के इस संस्करण में भी खेलेंगी। हालांकि, 12 मई 2020 को, आईसीसी ने पुष्टि की कि कोविड-19 महामारी के कारण क्वालीफायर टूर्नामेंट को स्थगित कर दिया गया था। अगस्त 2020 में, आईसीसी ने पुष्टि की कि क्वालीफायर टूर्नामेंट 2021 में होगा।